ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
രാജ്യത്ത് 8 കോടിയോളം കോവിഡ് വാക്സിൻ ഡോസ് നൽകി.
എട്ട് സംസ്ഥാനങ്ങളിൽ പ്രതിദിന കോവിഡ് കേസുകളുടെ എണ്ണത്തിൽ വർധന തുടരുന്നു
15 സംസ്ഥാനങ്ങൾ/ കേന്ദ്ര ഭരണ പ്രദേശങ്ങളിൽ ദശലക്ഷം പേരിലെ പരിശോധന ദേശീയ ശരാശരിയേക്കാൾ താഴെ
ഇന്ത്യയുടെ വാക്സിനേഷൻ യജ്ഞത്തിന് ആക്കം കൂട്ടിക്കൊണ്ട് രാജ്യത്ത് ആകെ വിതരണം ചെയ്ത വാക്സിൻ ഡോസ്കളുടെ എണ്ണം ഇന്ന് 7.9 കോടി പിന്നിട്ടു. ഇന്ന് രാവിലെ ഏഴ് മണി വരെയുള്ള താൽക്കാലിക കണക്കുപ്രകാരം 12,31,148 സെഷനുകളിലായി 7,91,05,163 കോവിഡ് വാക്സിൻ ഡോസ് വിതരണം ചെയ്തു.
ഇതിൽ 90,09,353 ആരോഗ്യപ്രവർത്തകർ , 53,43,493 ആരോഗ്യപ്രവർത്തകർ ,97,37,850 മുന്നണിപ്പോരാളികൾ ,41,33,961 മുന്നണി പ്രവർത്തകർ , 45 വയസ്സിനു മുകളിൽ പ്രായമുള്ള നിശ്ചിത രോഗങ്ങളുള്ള 4,99,31,635 പേർ ,9,48,871 പേർ  എന്നിവർ
ഉൾപ്പെടുന്നു.
വാക്സിനേഷൻ യജ്ഞത്തിന്റെ 79-മത് ദിവസം  16,38,464 ഡോസ് വാക്സിൻ വിതരണം ചെയ്തു. ഇതിൽ 15,40,676 ഗുണഭോക്താക്കൾ ആദ്യ ഡോസ് വാക്സിൻ സ്വീകരിച്ചു. 97,788 ആരോഗ്യപ്രവർത്തകരും മുന്നണിപ്പോരാളികളും രണ്ടാം ഡോസ് വാക്സിനും സ്വീകരിച്ചു.
ഇതുവരെ നൽകിയ വാക്സിൻ ഡോസുകളുടെ 60 ശതമാനവും എട്ട് സംസ്ഥാനങ്ങളിൽ.
ഇന്ത്യയിൽ പ്രതിദിന കോവിഡ് രോഗികളുടെ എണ്ണത്തിൽ വർധന തുടരുന്നു. കഴിഞ്ഞ 24 മണിക്കൂറിൽ ഒരു ലക്ഷത്തിലധികം പുതിയ കേസുകൾ റിപ്പോർട്ട് ചെയ്തു. മഹാരാഷ്ട്ര, കർണാടക, ഛത്തീസ് ഗഡ്, ഉത്തർപ്രദേശ്, ഡൽഹി, തമിഴ്നാട് , മധ്യപ്രദേശ് പഞ്ചാബ് എന്നീ 8 സംസ്ഥാനങ്ങളിൽ പ്രതിദിന കോവിഡ് രോഗികളുടെ എണ്ണത്തിൽ വർധന. പുതിയ കേസുകളിൽ 81.90 ശതമാനവും ഈ രണ്ട് സംസ്ഥാനങ്ങളിൽ നിന്നും. മഹാരാഷ്ട്രയിലാണ് ഏറ്റവും കൂടുതൽ - 57,074. ചത്തീസ്ഗഡിൽ 5,250 പേർക്കും കർണാടകയിൽ 4,553 പേർക്കും പുതുതായി രോഗം റിപ്പോർട്ട് ചെയ്തു.
ഇന്ത്യയിലെ ചികിത്സയിലുള്ള ആകെ രോഗികളുടെ എണ്ണം 7,41,830 ആയി . ഇത് ആകെ രോഗബാധിതരുടെ 5.89% ആണ്. 24 മണിക്കൂറിൽ ചികിത്സയിൽ ഉള്ളവരുടെ ആകെ എണ്ണത്തിൽ 50,233 പേരുടെ കുറവ് രേഖപ്പെടുത്തി.
മഹാരാഷ്ട്ര, കർണാടക, ചത്തീസ്ഗഡ്, കേരളം, പഞ്ചാബ് എന്നീ 5 സംസ്ഥാനങ്ങളിൽ നിലവിൽ ചികിത്സയിലുള്ള രോഗികളുടെ 75.88%. ഇതിൽ ആകെ രോഗികളിൽ 58.23% മഹാരാഷ്ട്രയിൽ.
രാജ്യത്ത് ഇതുവരെ 1,16,82,136 പേർ രോഗ മുക്തരായി. 92.8% ആണ് രോഗമുക്തി നിരക്ക്. കഴിഞ്ഞ 24 മണിക്കൂറിൽ 52,847 പേർ രോഗ മുക്തരായി.
15 സംസ്ഥാനങ്ങൾ/കേന്ദ്രഭരണ പ്രദേശങ്ങളിൽ ദശലക്ഷം പേരിലെ പരിശോധന ദേശീയ ശരാശരിയേക്കാൾ  കുറവ്.
കഴിഞ്ഞ 24 മണിക്കൂറിൽ 478 മരണം റിപ്പോർട്ട് ചെയ്തു. ഇവയിൽ 84.52% വും 8 സംസ്ഥാനങ്ങളിൽ നിന്ന്.
മഹാരാഷ്ട്രയിലാണ് ഏറ്റവും കൂടുതൽ മരണം- 222. പഞ്ചാബിൽ 51 പേരുടെയും മരണം കഴിഞ്ഞ 24 മണിക്കൂറിൽ റിപ്പോർട്ട് ചെയ്തു.
കഴിഞ്ഞ 24 മണിക്കൂറിൽ 12 സംസ്ഥാനങ്ങൾ/ കേന്ദ്ര ഭരണ പ്രദേശങ്ങളിൽ ഒരു കോവിഡ് മരണവും റിപ്പോർട്ട് ചെയ്തിട്ടില്ല. പുതുച്ചേരി, ലഡാക്ക്, ദാദ്ര & നഗർ ഹവേലി, ദാമൻ & ദിയു, നാഗാലാൻഡ്, മണിപ്പൂർ, മേഘാലയ, ത്രിപുര, സിക്കിം ലക്ഷദ്വീപ്, മിസോറാം ,ആൻഡമാൻ & നിക്കോബാർ ദ്വീപ്, അരുണാചൽപ്രദേശ് എന്നിവയാണവ.
(
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളിൽ/കേന്ദ്രഭരണ പ്രദേശങ്ങളിൽ കോവിഡ് -19 വാക്സിൻ ലഭ്യത സംബന്ധിച്ച പുതിയ വിവരങ്ങൾ
സംസ്ഥാനങ്ങൾക്ക്/കേന്ദ്രഭരണ പ്രദേശങ്ങൾക്ക് നൽകിയത് 98.88 കോടിയിലധികം വാക്സിൻ ഡോസുകൾ
ഉപയോഗിക്കാത്ത 8.89 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കൽ ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്. ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
വാക്സിൻ ഡോസുകൾ

വിതരണം ചെയ്തത്
98,88,80,235
ബാക്കിയുള്ളത്
8,89,08,435
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 98.88 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
ഉപയോഗിക്കാത്ത 8.89 കോടിയിലധികം  വാക്സിൻ ഡോസുകൾ സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കൽ ഇനിയും ബാക്കിയുണ്ട്.
(Visitor Counter : 139
ആരോഗ്യ, കുടുംബക്ഷേമ മന്ത്രാലയം
രാജ്യത്ത് കോവിഡ് 19 പരിശോധന 3.6 കോടിയോട് അടുക്കുന്നു
ദശലക്ഷത്തിലെ പരിശോധന  26,016 എന്ന നേട്ടത്തില്
രാജ്യത്ത് ഊര്ജ്ജിത പരിശോധനകളും ഫലപ്രദമായ ചികിത്സയും കോവിഡ് 19 രോഗമുക്തി വര്ധിപ്പിക്കുകയും മരണനിരക്കു കുറയ്ക്കുകയും ചെയ്തു. ഇന്ത്യയില് ഇതുവരെ നടത്തിയത് 3,59,02,137 കോവിഡ് ടെസ്റ്റുകളാണ്്. കഴിഞ്ഞ 24 മണിക്കൂറിനുള്ളില് 6,09,917 ടെസ്റ്റുകളാണ് നടത്തിയത്.
പരിശോധനാസൗകര്യങ്ങള് വികസിപ്പിച്ചതിന്റെ ഫലമായി ദശലക്ഷത്തിലെ പരിശോധന  26,016 ആയി വര്ധിച്ചു. ലോകാരോഗ്യ സംഘടനയുടെ ''കോവിഡ് 19-ന്റെ പശ്ചാത്തലത്തില് പൊതുജനാരോഗ്യവും സാമൂഹിക നടപടികളും ക്രമീകരിക്കുന്നതിനുള്ള പൊതുജനാരോഗ്യ മാനദണ്ഡം'' എന്ന മാര്ഗനിര്ദേശക്കുറിപ്പിലെ നിര്ദേശപ്രകാരം ദിനംപ്രതി ദശലക്ഷത്തിലെ പരിശോധന ഇന്ത്യ വര്ധിപ്പിച്ചു. രാജ്യത്തിന് ദശലക്ഷത്തില് പ്രതിദിനം 140 പരിശോധനകളാണ് ലോകാരോഗ്യ സംഘടന നിര്ദേശിക്കുന്നത്.
രാജ്യത്തുടനീളം പരിശോധനാ ലാബുകളുടെ ശൃംഖല വര്ധിപ്പിച്ചിട്ടുണ്ട്. രാജ്യത്താകെ 1520 ലാബുകളാണുള്ളത്. ഗവണ്മെന്റ് മേഖലയില് 984ഉം സ്വകാര്യമേഖലയില് 536ഉം ലാബുകളാണുള്ളത്.
വിവിധ പരിശോധനാ ലാബുകളുടെ ക്രമം ഇനി പറയുന്നു:
തത്സമയ ആര്ടി പിസിആര് അടിസ്ഥാനമാക്കിയുള്ള പരിശോധനാ ലാബുകള്: 785 
ട്രൂനാറ്റ് അടിസ്ഥാനമാക്കിയുള്ള പരിശോധനാ ലാബുകള്: 617 
സി.ബി.എന്.എ.എ.ടി. അടിസ്ഥാനമാക്കിയുള്ള പരിശോധനാ ലാബുകള്: 118 
കോവിഡ് 19-മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
പ്രധാനമന്ത്രിയുടെ ഓഫീസ്
ത്രിവർണ്ണ പതാകയുമൊത്തുള്ള ഫോട്ടോകൾ 'ഹർ ഘർ തിരംഗ'യ്ക്ക് കീഴിൽ അപ്ലോഡ് ചെയ്യാൻ പ്രധാനമന്ത്രി പൗരന്മാരോട് ആവശ്യപ്പെട്ടു
ഓഗസ്റ്റ് 13 മുതൽ 15 വരെ 'ഹർ ഘർ തിരംഗ' പ്രസ്ഥാനത്തിന് കീഴിൽ ത്രിവർണ്ണ പതാകയുമൊത്തുള്ള ഫോട്ടോകൾ harghartiranga.com-ൽ അപ്ലോഡ് ചെയ്യാൻ പ്രധാനമന്ത്രി ശ്രീ നരേന്ദ്ര മോദി പൗരന്മാരോട് ആവശ്യപ്പെട്ടു.
ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു :
ഹർ ഘർ തിരംഗ' പ്രചാരണം സ്വാതന്ത്ര്യത്തിന്റെ അമൃത് മഹോത്സവത്തിന് ഒരു പുതിയ ഊർജ്ജം പകരുന്നു. ഈ വർഷം ഈ പ്രചാരണം ഒരു പുതിയ ഉയരത്തിലെത്തിക്കേണ്ടിയിരിക്കുന്നു. ആഗസ്റ്റ് 13 മുതൽ 15 വരെ നമുക്ക് രാജ്യത്തിന്റെ സ്വാതന്ത്ര്യത്തിന്റെയും ദേശീയ ഐക്യത്തിന്റെയും പ്രതീകമായ ദേശീയ പതാക ഉയർത്താം. hargartiranga.com-ൽ ത്രിവർണ്ണ പതാകയ്ക്കൊപ്പമുള്ള നിങ്ങളുടെ സെൽഫിയും അപ്ലോഡ് ചെയ്യുക.
‘हर घर तिरंगा’ अभियान ने आजादी के अमृत महोत्सव में एक नई ऊर्जा भरी है। देशवासियों को इस साल इस अभियान को एक नई ऊंचाई पर ले जाना है। आइए, 13 से 15 अगस्त के बीच देश की आन-बान और शान के प्रतीक राष्ट्रीय ध्वज को फहराएं। तिरंगे के साथ https://t.co/0CtV8SCePz पर अपनी सेल्फी भी जरूर…
— Narendra Modi  August 11, 2023
The Tiranga symbolises the spirit of freedom and national unity. Every Indian has an emotional connect with the Tricolour and it inspires us to work harder to further national progress. I urge you all to take part in the #HarGharTiranga movement between 13th to 15th August.…
— Narendra Modi  August 11, 2023
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
ടെലികോം വകുപ്പ് നാളെ  ഇ എം എഫ് ബോധവൽക്കരണം & PM-WANI ഓൺലൈൻ ശിൽപശാല സംഘടിപ്പിക്കുന്നു
(കൊച്ചി, ഒക്ടോബർ 11, 2021
കഴിഞ്ഞ കുറച്ചു വർഷങ്ങളായി ടെലികോം സേവനങ്ങളുടെ ആവശ്യകത അത്ഭുതപൂർവമായ രീതിയിൽ ഉയർന്നു. സമ്പദ്വ്യവസ്ഥയിൽ മാത്രമല്ല , ദുരന്തനിവാരണത്തിൽ പോലും ടെലികോം സേവനങ്ങൾ ഒരു വലിയ പങ്ക് വഹിക്കുന്നു . കോവിഡ്-19 മഹാമാരിയിൽ ടെലികോം സേവനങ്ങൾ ഭരണസംബന്ധമായ സേവനങ്ങളുടെ തുടർച്ചയും പ്രവർത്തനവും നിലനിർത്തുന്നതിൽ മാത്രമല്ല , 'വീട്ടിൽ നിന്ന് ജോലി ', വിദ്യാഭ്യാസം , വാർത്ത, വിനോദം എന്നിവ സുഗമമാക്കുന്നതിന് പുറമേ സാമ്പത്തിക, വ്യാവസായിക പ്രവർത്തനങ്ങളിലും പധാന പങ്ക് വഹിച്ചു. സോഷ്യൽ നെറ്റ്വർക്കിംഗ്, സുഹൃത്തുക്കളെയും കുടുംബാങ്ങളെയും ബന്ധിപ്പിക്കുകയും ചെയ്തു.
ടെലികോം സേവനങ്ങൾക്കായുള്ള വർദ്ധിച്ചുവരുന്ന ആവശ്യകതയ്ക്ക് തടസ്സമില്ലാത്ത കണക്റ്റിവിറ്റി നൽകുന്നത് തുടരാൻ, കവറേജ് വിപുലീകരിക്കുന്നതിനും മെച്ചപ്പെടുത്തുന്നതിനും, 5G മുതലായ നൂതന ടെക്നോളജികൾ പ്രവർത്തിപ്പിക്കുന്നതിനും ടവറുകൾ വേഗത്തിൽ വിന്യസിക്കേണ്ടതുണ്ട്.എന്നാൽ, തെറ്റിദ്ധാരണകളും തെറ്റായ വിവരങ്ങളും കാരണം, ജനവാസകേന്ദ്രങ്ങളിൽ ഒരു ടവർ നിർദേശിക്കുമ്പോഴെല്ലാം ചില സ്ഥലങ്ങളിൽ പൊതു ജനങ്ങൾ ഭയപ്പെടുന്നു. അതിനാൽ മൊബൈൽ ടവറുകളിൽ നിന്നുള്ള വികിരണത്തെക്കുറിച്ചുള്ള യാഥാർത്ഥ്യത്തെക്കുറിച്ച് അവബോധം സൃഷ്ടിക്കേണ്ടത് അനിവാര്യമാണ്.
ഇതിനുവേണ്ടി ടെലികോം വകുപ്പിന്റെ ഫീൽഡ് യൂണിറ്റ് , ഡി.ഓ.ട്ടി കേരള എൽ എസ് എ ഒക്ടോബർ 12-ന് 4 pm മുതൽ ഓൺലൈൻ ഇ.എം.എഫ് ബോധവൽക്കരണ ശിൽപശാല സംഘടിപ്പിക്കുന്നു. സീനിയർ ഡെപ്യൂട്ടി ഡയറക്ടർ ജനറൽ കേരള എൽഎസ്എ മേധാവി ഡോ.പി.ടി.മാത്യു ഐ.ടി.എസ് , ഡെപ്യൂട്ടി ഡയറക്ടർ ജനറൽ  എസ് ഗോപാലൻ ഐ.ടി.എസ് , തിരുവനന്തപുരം PRS ഹോസ്പിറ്റലിലെ ആക്സിഡന്റ്റ് ആൻഡ് എമർജൻസി മെഡിസിൻ ഹെഡ് ഓഫ് ഡിപ്പാർട്ടമെൻറ്റ് ആയ ഡോ.ഡാനിഷ് സലിം എന്നിവർ ശിൽപശാലയെ അഭിസംബോധന ചെയ്യും.
Wi-Fi ലഭ്യത വർദ്ധിപ്പിക്കുവാൻ വേണ്ടിയുള്ള DoT-യുടെ പദ്ധതിയാണ് PM-WANI. ഇതിനെ കുറിച്ച് ഡെപ്യൂട്ടി ഡയറക്ടർ ജനറൽ  ശ്രീമതി. ശോഭന വി ഐടിഎസ് സംസാരിക്കുന്നതായിരിക്കും.ഈ ശിൽപശാല മലയാളത്തിലായിരിക്കും.
https://coaimeetingroom.webex.com/coaimeetingroom/onstage/g.php?MTID=e70d8d9873b92049aba1d9e0ca2f044e8
എന്ന ലിങ്കിലൂടെ ഈ ശിൽപശാലയിൽ പങ്കെടുക്കാവുന്നതാണ്
റോഡ് ഗതാഗത, ഹൈവേ മന്ത്രാലയം
അടിസ്ഥാനസൗകര്യ, സൂക്ഷ്മ-ചെറുകിട ഇടത്തരം സംരംഭകത്വ മേഖലകളിൽ അന്താരാഷ്ട്ര നിക്ഷേപം വർദ്ധിപ്പിക്കണമെന്ന് കേന്ദ്രമന്ത്രി ഗഡ്കരി
(ദേശീയപാത, സൂക്ഷ്മ-ചെറുകിട ഇടത്തരം സംരംഭങ്ങൾ എന്നീ മേഖലകളിൽ അന്താരാഷ്ട്ര സംരംഭകരും സ്ഥാപനങ്ങളും നിക്ഷേപം വർദ്ധിപ്പിക്കണമെന്ന് കേന്ദ്ര മന്ത്രി ശ്രീ നിതിൻ ഗഡ്കരി ആവശ്യപ്പെട്ടു. ഇന്ത്യൻ സമ്പദ്വ്യവസ്ഥയുടെ വളർച്ചയുടെ രണ്ട് എഞ്ചിനുകളാണ് ഓട്ടോമൊബൈൽ, സൂക്ഷ്മ-ചെറുകിട ഇടത്തരം സംരംഭത്വ മേഖലകളെന്നും അദ്ദേഹം പറഞ്ഞു.
റോഡ് സുരക്ഷാ മേഖലയിൽ ഇന്ത്യയും ഓസ്ട്രേലിയയും ഇതിനോടകം സഹകരിച്ച് പ്രവർത്തിക്കുന്നുണ്ടെന്ന് ഇന്തോ-ഓസ്ട്രേലിയൻ ചേംബർ ഓഫ് കൊമേഴ്സ് ആന്റ് വിമൻ ഇന്നോനോവേറ്റർ സംഘടിപ്പിച്ച പരിപാടിയിൽ മന്ത്രി പറഞ്ഞു. ഈ സഹകരണം റോഡുകൾക്ക് മികച്ച രൂപകൽപ്പനയും പൊതുജനങ്ങൾക്ക് അവബോധ അവസരങ്ങളും നൽകിയിട്ടുണ്ട്. ഇന്ത്യൻ റോഡ് സേഫ്റ്റി അസസ്മെന്റ് പ്രോഗ്രാം പ്രകാരം 21000 കിലോമീറ്റർ റോഡുകൾ വിലയിരുത്തി. 3000 കിലോമീറ്റർ റോഡ് സാങ്കേതിക നവീകരണത്തിന്റെ ഘട്ടത്തിലാണ്.ഈ നവീകരണ പദ്ധതികൾ റോഡപകടങ്ങളിൽ 50 ശതമാനം കുറവു വരുത്തുമെന്ന് കണക്കാക്കപ്പെടുന്നു. 2030 ഓടെ റോഡ് അപകടങ്ങൾ പൂജ്യത്തിലെത്തിക്കുകയാണ് ലക്ഷ്യമെന്ന് ശ്രീ ഗഡ്കരി അറിയിച്ചു.
റോഡപകടങ്ങൾ കുറയ്ക്കുന്നതിന് മന്ത്രാലയം മുൻകൈയെടുക്കുന്നുണ്ടെന്ന് ശ്രീ ഗഡ്കരി അറിയിച്ചു. ലോക ബാങ്കും ഏഷ്യൻ വികസന ബാങ്കും 7000 കോടി രൂപ വീതം പദ്ധതിക്കായി നൽകി.
സൂക്ഷ്മ-ചെറുകിട ഇടത്തരം സംരംഭകത്വ മേഖലയാണ് വരും വർഷങ്ങളിൽ ഇന്ത്യൻ സമ്പദ്വ്യവസ്ഥയെ നയിക്കുകയെന്ന് എന്ന് മന്ത്രി ഓർമ്മിപ്പിച്ചു. സൂക്ഷ്മ-ചെറുകിട ഇടത്തരംസംരംഭങ്ങൾക്ക് ഉടൻ മൂലധന വിപണിയിൽ സ്ഥാനമുണ്ടാകുമെന്നും അദ്ദേഹം പറഞ്ഞു.
ഓസ്ട്രേലിയൻ ഉപപ്രധാനമന്ത്രി മൈക്കൽ മക്കോർമാക്കും ചടങ്ങിൽ സംസാരിച്ചു.റോഡ് വികസനത്തിലും വളർച്ചയിലും പങ്കാളിയാകാൻ ഓസ്ട്രേലിയയുടെ താല്പര്യം അദ്ദേഹം പങ്കുവച്ചു .
റെയില്വേ മന്ത്രാലയം
6000-ൽ അധികം റെയിൽവേ സ്റ്റേഷനുകളിൽ സൗജന്യ വൈ-ഫൈ സേവനം ലഭ്യം
ന്യൂ ഡൽഹി: ഡിസംബർ 10, 2021
ഇന്ത്യയിലുടനീളമുള്ള 6071 റെയിൽവേ സ്റ്റേഷനുകളിൽ ഇപ്പോൾ വൈ-ഫൈ സേവനങ്ങൾ ലഭ്യമാണ്. ഓരോ ദിവസത്തിന്റെയും ആദ്യത്തെ അരമണിക്കൂർ സൗജന്യമായും പിന്നീട് ചാർജ് ഈടാക്കാവുന്ന രീതിയിലും ആണ് ഇവ പൊതുജനങ്ങൾക്ക് ലഭ്യമാകുന്നത്.
ഈ സ്റ്റേഷനുകളിലെ മൊത്തം ഡാറ്റ ഉപയോഗം പ്രതിമാസം ഏകദേശം 97.25 ടെറാബൈറ്റ് ആണ്.
ഈ പദ്ധതിക്കായി റെയിൽവേ മന്ത്രാലയം പ്രത്യേക ഫണ്ടുകളൊന്നും അനുവദിച്ചിട്ടില്ല. ഗ്രാമീണ മേഖലയിലെ 193 റെയിൽവേ സ്റ്റേഷനുകളിൽ വൈ-ഫൈ സേവനങ്ങൾ നൽകുന്നതിന് യൂണിവേഴ്സൽ സർവീസ് ഒബ്ലിഗേഷൻ ഫണ്ടിന് കീഴിൽ 27.22 കോടി രൂപയുടെ ഫണ്ട് ടെലികോം വകുപ്പ് അനുവദിച്ചു.
1287 റെയിൽവേ സ്റ്റേഷനുകളിൽ  വൈ-ഫൈ സേവനങ്ങൾ റെയിൽടെൽ കോർപ്പറേഷൻ ഓഫ് ഇന്ത്യ ലിമിറ്റഡ് നൽകി വരുന്നു. ശേഷിക്കുന്ന സ്റ്റേഷനുകളിൽ, മൂലധനച്ചെലവില്ലാതെ, വിവിധ സ്ഥാപനങ്ങളുടെ കോർപ്പറേറ്റ് സോഷ്യൽ റെസ്പോൺസിബിലിറ്റി /ചാരിറ്റി പ്രോജക്ടുകൾ എന്നിവക്ക് കീഴിൽ ഈ സേവനങ്ങൾ നൽകിയിട്ടുണ്ട്.
കേന്ദ്ര റെയിൽവേ മന്ത്രി ശ്രീ അശ്വിനി വൈഷ്ണവ് ഇന്ന് രാജ്യ സഭയിൽ രേഖാമൂലം അറിയിച്ചതാണ് ഇക്കാര്യം.
RRTN/SKY
(Visitor Counter : 112
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 220.66 കോടി വാക്സിൻ ഡോസുകൾ .
കഴിഞ്ഞ 24 മണിക്കൂറിൽ നൽകിയത്1,050 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 9,092 പേർ.
സജീവ കേസുകൾ ഇപ്പോൾ 0.02% ആണ്.
രോഗമുക്തി നിരക്ക് ഇപ്പോൾ 98.79% ആണ്.
കഴിഞ്ഞ 24 മണിക്കൂറിനിടെ 1,948 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,44,44,013 ആയി.
കഴിഞ്ഞ 24 മണിക്കൂറിനുള്ളിൽ 865 പുതിയ കേസുകളാണ് റിപ്പോർട്ട് ചെയ്തത്
പ്രതിദിന രോഗസ്ഥിരീകരണ നിരക്ക് 0.64%
പ്രതിവാര രോഗസ്ഥിരീകരണ നിരക്ക് 0.81%
ഇതുവരെ നടത്തിയ മൊത്തം പരിശോധനകൾ 92.91 കോടി; കഴിഞ്ഞ 24 മണിക്കൂറിനുള്ളിൽ 1,35,873 പരിശോധനകൾ നടത്തി.
(-ND-
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ ഉത്തരായന ആശംസകൾ നേർന്നു
പ്രധാനമന്ത്രി ശ്രീ നരേന്ദ്ര മോദി ഉത്തരായന ദിനത്തിൽ ജനങ്ങൾക്ക് ആശംസകൾ നേർന്നു.
ട്വീറ്റിൽ പ്രധാനമന്ത്രി പറഞ്ഞു;
"ഉത്തരായണ ആശംസകൾ. നമ്മുടെ ജീവിതത്തിൽ സന്തോഷത്തിന്റെ സമൃദ്ധി ഉണ്ടാകട്ടെ."
പ്രധാനമന്ത്രിയുടെ ഓഫീസ്
ഞായറാഴ്ചത്തെ ജനത കര്ഫ്യൂവിനെ പിന്തുണയ്ക്കുന്നതിനു ജീവിതത്തിന്റെ വിവിധ മണ്ഡലങ്ങളില് പെട്ടവരെ പ്രധാനമന്ത്രി നന്ദി അറിയിച്ചു
കോവിഡ് 19നെ പ്രതിരോധിക്കുന്നതിനുള്ള ശ്രമങ്ങളുടെ ഭാഗമായി മാര്ച്ച് 22നു നടക്കുന്ന ജനത കര്ഫ്യൂവിനെ പിന്തുണയ്ക്കാന് ഒരുമിച്ച, സമൂഹത്തിന്റെ വിവിധ മണ്ഡലങ്ങളിലുള്ളവരുടെ പ്രവര്ത്തനത്തെ പ്രധാനമന്ത്രി ശ്രീ. നരേന്ദ്ര മോദി പ്രകീര്ത്തിച്ചു.
വിവിധ മേഖലകളിലും സംഘടനകളിലും പെട്ട, സമൂഹത്തെ സ്വാധീനിക്കാന് സാധിക്കുന്നതും നേട്ടങ്ങള് സ്വന്തമാക്കിയതുമായ വ്യക്തികള് ജനത കര്ഫ്യൂവിനെ പിന്തുണച്ചു രംഗത്തു വരികയും കര്ഫ്യൂ ഫലപ്രദമാക്കാന് രാഷ്ട്രം ഒന്നിക്കണമെന്ന് ആഹ്വാനം നല്കുകയും ചെയ്തിട്ടുണ്ട്.
(Visitor Counter : 97
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 185.21 കോടിയിലധികം വാക്സിന് ഡോസുകള്
ഉപയോഗിക്കാത്ത 15.66 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള്
സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,85,21,44,495
ബാക്കിയുള്ളത്
15,66,02,526
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 185.21 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 15.66 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND
ശാസ്ത്ര സാങ്കേതിക മന്ത്രാലയം
ശാസ്ത്ര-സാങ്കേതിക വകുപ്പിന്റെ അമ്പതാം വാർഷികാഘോഷത്തിന്റെ ഭാഗമായി വെബ്ബിനാർ സംഘടിപ്പിച്ചു
ദ്രുതഗതിയിൽ മാറിക്കൊണ്ടിരിക്കുന്ന രാജ്യത്തിന്റെ ഭാവി ആവശ്യങ്ങൾക്കായി, ശാസ്ത്ര-സാങ്കേതിക വകുപ്പ് പ്രയത്നിച്ചു വരികയാണെന്ന്, വകുപ്പ് സെക്രട്ടറി പ്രൊഫസർ അശുതോഷ് ശർമ്മ പറഞ്ഞു. ശാസ്ത്രത്തിന്റെയും സാങ്കേതിക വിദ്യയുടെയും സമസ്തമേഖലകളിലും കഴിവും, വിഭവശേഷി വികസനവും പ്രാപ്തമാക്കാനാണ്, ശാസ്ത്രസാങ്കേതിക വകുപ്പ്  പ്രവർത്തിക്കുന്നതെന്ന് അദ്ദേഹം പറഞ്ഞു. ശാസ്ത്രസാങ്കേതിക വകുപ്പിന്റെ അമ്പതാം വാർഷികാഘോഷത്തിന്റെ ഭാഗമായ വെബിനാറിൽ സംസാരിക്കുകയായിരുന്നു അദ്ദേഹം.
ഡി എസ് ടി സുവർണജൂബിലി പ്രഭാഷണ പരമ്പരയുടെ ഭാഗമായി, "മഹാമാരിയുടെ മറുവശത്ത്" എന്ന വിഷയത്തിൽ നാഷണൽ കൗൺസിൽ ഫോർ സയൻസ് ആൻഡ് ടെക്നോളജി കമ്മ്യൂണിക്കേഷൻ, വിഗ്യാൻ പ്രസാർ എന്നിവ സംയുക്തമായാണ് വെബിനാർ സംഘടിപ്പിച്ചത്.
രാജ്യത്തിന്റെ സാമ്പത്തിക പുരോഗതിക്കും, രാഷ്ട്ര നിർമ്മാണത്തിനും, അതിദ്രുതം മാറുന്ന ലോകത്ത് മുന്നോട്ടുള്ള യാത്രയ്ക്കും, ശാസ്ത്രത്തിന്റെയും സാങ്കേതികവിദ്യയുടെയും പങ്ക്, കേന്ദ്ര ഗവൺമെന്റിന്റെ മുഖ്യ സാമ്പത്തിക ഉപദേഷ്ടാവ് ഡോ. കൃഷ്ണമൂർത്തി സുബ്രഹ്മണ്യൻ വിശദമാക്കി.
ചില യൂറോപ്യൻ രാജ്യങ്ങളിലെ പോലെ കോവിഡ്-19-ന്റെ രണ്ടും മൂന്നും തരംഗങ്ങൾ മൂലമുണ്ടാകുന്ന ഗുരുതര പ്രത്യാഘാതങ്ങൾ ഒഴിവാക്കുന്നതിന്, കോവിഡ്-19 പ്രോട്ടോകോൾ കർശനമായി പാലിക്കാനും, കൂടുതൽ ജാഗ്രത തുടരാനും വെബ്ബിനാറിൽ അവർ ചൂണ്ടിക്കാട്ടി.
മന്ത്രിസഭ
ഐ.എസ്.ആര്.ഒ. യും ബൊളീവിയന് സ്പെയിസ് ഏജന്സിയും തമ്മില് ബഹിരാകാശ രംഗത്തെ സഹകരണം സംബന്ധിച്ച ധാരണാപത്രത്തിന് മന്ത്രിസഭയുടെ അംഗീകാരം
സമാധാനപരമായ ആവശ്യങ്ങള്ക്ക് ബഹിരാകാശത്തെ ഉപയോഗിക്കുന്നതിനും, പര്യവേക്ഷണം നടത്തുന്നതിനുമുള്ള സഹകരണം സംബന്ധിച്ച് ഇന്ത്യയും, ബൊളീവിയയും തമ്മില് ഒപ്പു വച്ച ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം മുന്കാല പ്രാബല്യത്തോടെ അംഗീകാരം നല്കി.
ഇന്ത്യന് രാഷ്ട്രപതിയുടെ ബൊളീവിയ സന്ദര്ശന വേളയില് 2019 മാര്ച്ച് 29 ന് ഐ.എസ്.ആര്.ഒ. യും, ബൊളീവിയന് ബഹിരാകാശ ഏജന്സിയും തമ്മില് സാന്റാക്രൂസ് ഡി ലാ സിയാറായില് വച്ചാണ് കരാര് ഒപ്പ് വച്ചത്.
വിശദാംശങ്ങള്
· ബഹിരാകാശ ശാസ്ത്രം, സാങ്കേതികവിദ്യകള് മുതലായവ ഭൂമിയുടെ വിദൂര സംവേദനം, ഗോളാന്തര പര്യവേക്ഷണം, ഉപഗ്രഹവാര്ത്താ വിനിമയം, ഉപഗ്രഹാധിഷ്ടിത ഗതിനിര്ണ്ണയം മുതലായവ ഉള്പ്പെടെയുള്ള മേഖലകളില് സഹകരണത്തിന് ധാരണാപത്രം വിഭാവനം ചെയ്യുന്നു.
· ധാരണാപത്രത്തിന്റെ നടത്തിപ്പിനുള്ള മാര്ഗ്ഗങ്ങള്, സമയക്രമം എന്നിവയടക്കമുള്ള കര്മ്മ പദ്ധതി നടപ്പിലാക്കുന്നതിന് ഐ.എസ്.ആര്.ഒ. യിലേയും ബൊളീവിയന് സ്പെയിസ് ഏജന്സിയിലേയും അംഗങ്ങളെ ഉള്പ്പെടുത്തിക്കൊണ്ട് സംയുക്ത പ്രവര്ത്തക ഗ്രൂപ്പിന് രൂപം നല്കാന് ധാരണാപത്രം വ്യവസ്ഥ ചെയ്യുന്നു.
നടത്തിപ്പ് തന്ത്രവും ലക്ഷ്യവും
· ധാരണാപത്രത്തിന്റെ നടത്തിപ്പിനായി വ്യക്തമായ നടപ്പാക്കല് കരാറും, സംയുക്ത പ്രവര്ത്തക ഗ്രൂപ്പിന്റെ രൂപീകരണവും സമയക്രമം ഉള്പ്പെടെയുള്ള കര്മ്മ പദ്ധതിക്ക് രൂപം നല്കലിലേയ്ക്ക് നയിക്കും.
പ്രധാന ഗുണങ്ങള്
· ഭൂമിയുടെ വിദൂര സംവേദനം, ഉപഗ്രഹവാര്ത്താ വിതരണം, ഉപഗ്രഹ ഗതിനിര്ണ്ണയം, ബഹിരാകാശ ശാസ്ത്രം, ഗോളാന്തര പര്യവേക്ഷണം എന്നീ മേഖലകളില് പുതിയ ഗവേഷണ പ്രവര്ത്തനങ്ങളും, പ്രയോഗ സാധ്യതകളും കണ്ടെത്താന് ധാരണാപത്രം ആക്കമേകും.
ചെലവ്
സംയുക്ത പ്രവര്ത്തനത്തിന്റെ സ്വഭാവമനുസരിച്ചായിരിക്കും ചെലവ് വേണ്ടി വരിക. നടപ്പാക്കല് കരാറുകളില് ഇവ വിശദീകരിക്കും.
പ്രയോജനങ്ങള്
ബഹിരാകാശ സാങ്കേതികവിദ്യ മനുഷ്യരാശിക്കായി പ്രയോജനപ്പെടുത്തുന്നതിനായി സംയുക്ത പദ്ധതികള് വികസിപ്പിക്കുന്നതിന് ധാരണാപത്രം വഴിയൊരുക്കും. ഇതുവഴി രാജ്യത്തിന്റെ എല്ലാ മേഖലകള്ക്കും പ്രയോജനം ലഭിക്കും.
പശ്ചാത്തലം :
(· ഐ.എസ്.ആര്.ഒ. യുമായി ബഹിരാകാശ സഹകരണത്തിന് താല്പ്പര്യം പ്രകടിപ്പിച്ച് കൊണ്ട് 2016 ഡിസംബറില് ബൊളീവിയന് സ്പെയിസ് ഏജന്സി ബൊളീവിയയിലെ ഇന്ത്യന് സ്ഥാനപതിക്ക് കത്ത് നല്കിയിരുന്നു. ഇതിന്റെ തുടര്ച്ചയായി ഐ.എസ്.ആര്.ഒ. യില് നിന്നുള്ള രണ്ടംഗ പ്രതിനിധി സംഘം 2017 ജൂണ് 5, 6 തീയതികളില് ഭൗമ നിരീക്ഷണം, ഉപഗ്രഹ വാര്ത്താ വിനിമയം എന്നീ രംഗങ്ങളിലെ സഹകരണത്തിനുള്ള സാധ്യതകള് ചര്ച്ച ചെയ്തിരുന്നു. ബൊളീവിയന് ബഹിരാകാശ ഏജന്സിയുടെ പ്രതിനിധി സംഘവും, ബംഗലൂരുവിലെ ഐ.എസ്.ആര്.ഒ. യുടെ സാങ്കേതിക വിഭാഗങ്ങള് സന്ദര്ശിച്ചു. ഇന്ത്യയുമായി ബഹിരാകാശ സഹകരണത്തിന് വലിയ തോതില് താല്പര്യം പ്രകടിപ്പിച്ചു. ഇതിന്റെ അടിസ്ഥാനത്തില് ബഹിരാകാശ രംഗത്തെ സഹകരണം സംബന്ധിച്ച വിശദാംശങ്ങള് ഐ.എസ്.ആര്.ഒ. യോട് ആരായുകയും അവ ബൊളീവിയന് ബഹിരാകാശ ഏജന്സിക്ക് കൈമാറുകയും ചെയ്തു.
· ബൊളീവിയന് ബഹിരാകാശ ഏജന്സിയുടെ അഭ്യര്ത്ഥനയുടെ പ്രാധാന്യം കണക്കിലെടുത്ത് ഇന്ത്യ-ബൊളീവിയ സഹകരണം സംബന്ധിച്ച് കരട് ധാരണാപത്രം ഐ.എസ്.ആര്.ഒ. ചെയര്മാന്റെയും, ബഹിരാകാശ സെക്രട്ടറിയുടെയും അംഗീകാരത്തോടെ ബൊളീവിയയ്ക്ക് നല്കി. തുടര്ന്ന് ബൊളീവിയ സമ്മതം അറിയിക്കുകയും ഇരു രാജ്യങ്ങളും പരസ്പരം യോജിച്ച് കൊണ്ടുള്ള ധാരണാപത്രത്തിന് രൂപം നല്കുകയും ചെയ്തു.
ND/MRD
രാഷ്ട്രപതിയുടെ കാര്യാലയം
ഇന്ത്യൻ ഫോറസ്റ്റ് സർവീസിലെ പ്രൊബേഷണർമാർ രാഷ്ട്രപതിയെ സന്ദർശിച്ചു
ഇന്ത്യൻ ഫോറസ്റ്റ് സർവീസിലെ പ്രൊബേഷണർമാർ ഇന്ന്  രാഷ്ട്രപതി ഭവനിൽ വെച്ച് രാഷ്ട്രപതി ശ്രീമതി ദ്രൗപദി മുർമുവിനെ സന്ദർശിച്ചു.
വനവാസി സമൂഹങ്ങളുടെ അവകാശങ്ങൾക്ക് ഇന്ത്യ പ്രത്യേക ശ്രദ്ധ നൽകുന്നുണ്ടെന്ന് ഉദ്യോഗസ്ഥരെ അഭിസംബോധന ചെയ്തുകൊണ്ട് രാഷ്ട്രപതി പറഞ്ഞു. വനങ്ങളുമായുള്ള ആദിവാസി സമൂഹങ്ങൾ ഉൾപ്പെടെയുള്ള വനവാസികളുടെ സഹവർത്തിത്വപരമായ ബന്ധം ഇപ്പോൾ പരക്കെ അംഗീകരിക്കപ്പെടുകയും നമ്മുടെ വികസന തീരുമാനങ്ങളിൽ ഘടകമാകുകയും ചെയ്യുന്നു. ചെറിയ വന ഉൽപ്പന്നങ്ങൾ  നമ്മുടെ രാജ്യത്തെ 27 കോടിയിലധികം ജനങ്ങളുടെ ഉപജീവനത്തെ പിന്തുണയ്ക്കുന്നു. ജൈവ വൈവിധ്യ സംരക്ഷണത്തിനായി ഈ സമൂഹങ്ങളെ അവരുടെ അവകാശങ്ങളെയും കടമകളെയും കുറിച്ച് ബോധവാന്മാരാക്കേണ്ടത് ഇന്ത്യൻ ഫോറസ്റ്റ് സർവീസ് ഓഫീസർമാരുടെ ഉത്തരവാദിത്തമാണ്.
ഇന്ത്യയുടെ വനവിഭവങ്ങളുടെ സുസ്ഥിരമായ പരിപാലനത്തിനായി പുതിയതും നൂതനവുമായ രീതികൾ കണ്ടുപിടിക്കാൻ ഇന്ത്യൻ ഫോറസ്റ്റ് സർവീസ് ഓഫീസർമാരോട് രാഷ്ട്രപതി അഭ്യർത്ഥിച്ചു. സാമ്പത്തികമായും പാരിസ്ഥിതികമായും പ്രതികൂലമായ ആഘാതം സൃഷ്ടിക്കുന്ന നിയമവിരുദ്ധ പ്രവർത്തനങ്ങളിൽ നിന്ന് നമ്മുടെ വനങ്ങളെ സംരക്ഷിക്കുന്നതിൽ അവർ ഫലപ്രദമായ പങ്ക് വഹിക്കണമെന്നും രാഷ്ട്രപതി പറഞ്ഞു.
ആയുഷ്
രാഷ്ട്രീയ ആയുർവേദ വിദ്യാപീഠം ആയുഷ് 64നെ കുറിച്ച് വെബിനാർ പരമ്പര സംഘടിപ്പിക്കുന്നു
ന്യൂഡൽഹി, മെയ് 05, 2021
ആയുഷ് മന്ത്രാലയത്തിന് കീഴിലുള്ള സ്വയംഭരണ സ്ഥാപനമായ രാഷ്ട്രീയ ആയുർവേദ വിദ്യാപീഠം  ആയുഷ് 64-നെ കുറിച്ഛ് ഒരു വെബിനാർ പരമ്പര ആരംഭിക്കുന്നു. ആദ്യ വെബിനാർ ഇന്ന് ഉച്ചയ്ക്ക് 2 മണിക്ക് ആയുഷ് മന്ത്രാലയത്തിന്റെ ഫേസ്ബുക്ക് പേജിലും , യൂട്യൂബ് ചാനലിലും തത്സമയം സംപ്രേഷണം ചെയ്യും.
സാധാരണ പരിചരണത്തിനു പുറമേ, ലക്ഷണമില്ലാത്ത/ചെറിയ/മിതമായ കോവിഡ് അണുബാധ ചികിത്സയിൽ ആയുഷ് 64 ഉപയോഗപ്രദമാണെന്ന് ആയുഷ് മന്ത്രാലയം അടുത്തിടെ പ്രഖ്യാപിച്ചിരുന്നു. ആയുഷ് 64 ചികിത്സയിലൂടെ രോഗി ആശുപത്രിയിൽ ചിലവിടുന്ന സമയം കുറഞ്ഞു എന്ന് മാത്രമല്ല, രോഗത്തിന്റെ കാര്യത്തിൽ നല്ല പുരോഗതി കാണിക്കുകയും ചെയ്തു.
ഈ സാഹചര്യത്തിലാണ് വെബിനാർ സീരീസ് ആരംഭിച്ചത്. ഈ സവിശേഷമായ ഫോർമുലേഷന്റെ പങ്കിനെക്കുറിച്ച് ആധികാരിക വിവരങ്ങൾ ജനങ്ങൾക്കിടയിൽ പ്രചരിപ്പിക്കുക എന്നതാണ് വെബിനാറിന്റെ ലക്ഷ്യം.
ആയുഷ് 64 മായി ബന്ധപ്പെട്ട അനുഭവങ്ങൾ, ചികിത്സയുടെ ഗുണങ്ങൾ, മറ്റ് അനുബന്ധ വിവരങ്ങൾ എന്നിവ ഈ പരമ്പരയിൽ വിദഗ്ധർ പങ്കിടും.
RRTN/SKY
പ്രധാനമന്ത്രിയുടെ ഓഫീസ്
സിറിയയിൽ ഭൂകമ്പത്തെ തുടർന്നുണ്ടായ ജീവഹാനിയിൽ പ്രധാനമന്ത്രി അനുശോചിച്ചു
സിറിയയിലുണ്ടായ ഭൂകമ്പത്തിലെ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. സിറിയൻ ജനതയുടെ ദുഃഖത്തിൽ പങ്കുചേരുന്നുവെന്നും ഈ ദുഷ്കരമായ വേളയിൽ സഹായവും പിന്തുണയും നൽകാൻ ഇന്ത്യ പ്രതിജ്ഞാബദ്ധരാണെന്നും ശ്രീ മോദി പറഞ്ഞു.
ട്വീറ്റിൽ പ്രധാനമന്ത്രി പറഞ്ഞു;
"വിനാശകരമായ ഭൂകമ്പം സിറിയയെയും ബാധിച്ചുവെന്നറിയുന്നതിൽ വളരെ വേദനയുണ്ട്. ഭൂകമ്പത്തിന്
ഇരയായ കുടുംബങ്ങളോട് എന്റെ ആത്മാർത്ഥ അനുശോചനം. സിറിയൻ ജനതയുടെ ദുഃഖത്തിൽ ഞങ്ങൾ പങ്കുചേരുന്നു, ഈ പ്രയാസകരമായ സമയത്ത് സഹായവും പിന്തുണയും നൽകാൻ ഞങ്ങൾ പ്രതിജ്ഞാബദ്ധരാണ്."
-ND-
(
പ്രധാനമന്ത്രിയുടെ ഓഫീസ്
ശിവഗിരി മുൻ മഠാധിപതി സ്വാമി പ്രകാശാനന്ദയുടെ വിയോഗത്തിൽ പ്രധാനമന്ത്രി അനുശോചിച്ചു
ശിവഗിരി മുൻ മഠാധിപതി സ്വാമി പ്രകാശാനന്ദയുടെ ദേഹവിയോഗത്തിൽ പ്രധാനമന്ത്രി ശ്രീ. നരേന്ദ്ര മോദി അഗാധ ദുഃഖം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു, "സ്വാമി പ്രകാശാനന്ദ ജി അറിവിന്റെയും ആത്മീയതയുടെയും ഒരു ദീപസ്തംഭമായിരുന്നു. . അദ്ദേഹത്തിന്റെ നിസ്വാർത്ഥ സേവന പ്രവർത്തനങ്ങൾ ദരിദ്രരിൽ ദരിദ്രരെ ശാക്തീകരിച്ചു. ശ്രീ നാരായണ ഗുരുവിന്റെ ശ്രേഷ്ഠമായ ചിന്തകളെ ജനപ്രിയമാക്കുന്നതിൽ അദ്ദേഹം മുൻകൈയെടുത്തു. അദ്ദേഹത്തിന്റെ വിയോഗത്തിൽ വേദനിക്കുന്നു. ഓം ശാന്തി."
(
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 169.73 കോടിയിലധികം വാക്സിന് ഡോസുകള്
ഉപയോഗിക്കാത്ത 12.05 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷൻ 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാർവത്രികവൽക്കരണത്തിന്റെ പുതിയ ഘട്ടം 2021 ജൂൺ 21 മുതൽ ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,69,73,06,050
ബാക്കിയുള്ളത്
12,05,64,491
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 169.73 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 12.05 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND